1989R2320 — DA — 26.05.2001 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2320/89

af 28. juli 1989

►M1 om minimumskvalitetskravene for ferskner i sukkerlage og/eller naturlig frugtsaft i forbindelse med produktionsstøtteordningen ◄

KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grønsager ( 1 ), senest ændret ved forordning (EØF) nr. 1125/89 ( 2 ), særlig artikel 6, stk. 4, og ud fra følgende betragtninger: ud fra følgende betragtninger: Ved artikel 2, stk. 1, i forordning (EØF) nr. 426/86 indføres der en ordning med producentstøtte for visse produkter; ifølge artikel 6, stk. 1, litra b), i nævnte forordning kan der kun ydes producentstøtte for produkter, som opfylder visse minimumskvalitetskrav, der skal fastsættes nærmere; formålet med sådanne kvalitetskrav er at undgå, at der produceres produkter, som der ikke er efterspørgsel efter, eller som kunne medføre markedsforstyrrelser; kravene skal baseres på traditionelle, sunde produktionsmetoder; ved Kommissionens forordning (EØF) nr. 1290/85 ( 3 ) er der indført minimumskvalitetskrav for ferskner i sukkerlage; de pågældende bestemmelser bør tilpasses for at tage hensyn til, at støtteordningen er blevet udvidet til også at omfatte ferskner konserveret i naturlig frugtsaft i henhold til Rådets forordning (EØF) nr. 1125/89; af hensyn til klarheden bør de tilpassede minimumskvalitetskrav samles i en ny tekst; de i denne forordning fastsatte kvalitetskrav udgør supplerende foranstaltninger til gennemførelse af bestemmelserne i Kommissionens forordning (EØF) nr. 1599/84 af 5. juni 1984 om gennemførelsesbestemmelser til producentstøtteordningen for produkter forarbejdet på basis af frugt og grønsager ( 4 ), senest ændret ved forordning (EØF) nr. 2260/89 ( 5 ); de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grønsager — UDSTEDT FØLGENDE FORORDNING:

▼M1

Artikel 1

Denne forordning fastsætter de minimumskvalitetskrav, som ferskner konserveret i sukkerlage og/eller naturlig frugtsaft, jf. artikel 1, stk. 2, i forordning (EF) nr. 449/2001, skal opfylde.

▼B

Artikel 2

Ved fremstilling af ferskner i sukkerlage og/eller naturlig frugtsaft anvendes kun ferskner af arten Prunus persica L., bortset fra nektariner. Råvaren skal være frisk, sund, ren og egnet til forarbejdning.

Råvaren kan køles, inden den anvendes til fremstilling af ferskner i konserves.

Artikel 3

1. Ferskner i sukkerlage og/eller naturlig frugtsaft skal forarbejdes til en af de i stk. 2 omhandlede præsentationsformer.

2. I denne forordning defineres præsentationsformerne således:

a) ved »hele ferskner« forstås frugter med sten

b) ved »halve ferskner« forstås den udstenede frugt skåret vertikalt i to tilnærmelsesvis lige store dele

c) ved »kvarte ferskner« forstås den udstenede frugt skåret i fire tilnærmelsesvis lige store dele

d) ved »skiver« forstås den udstenede frugt skåret i mere end fire kileformede dele

e) ved »terninger« forstås den udstenede frugt skåret i kubuslignende dele.

3. En beholder med ferskner i sukkerlage og/eller naturlig frugtsaft må kun indeholde ferskner i samme præsentationsform. Frugten eller frugtstykkerne skal være af i det væsentlige ensartet størrelse. Der må ikke være andre frugttyper i beholderen.

4. Farven på ferskner i konserves skal være karakteristik for denne frugttype. Dele, som tydeligvis stammer fra et sted i nærheden af eller udgjorde en del af stenhulen, og som efter konservering i en beholder misfarves i lettere grad, anses for at have den normale karakteristiske farve.

Beholdere med ferskner i sukkerlage og/eller naturlig frugtsaft må ikke indeholde enheder med grønne dele.

5. Ferskner i konserves må ikke indeholde fremmedlegemer af ikke-vegetabilsk oprindelse og skal være fri for fremmed smag og lugt. Frugten skal være kødfuld og kan være af varierende blødhed, men må hverken være for blød eller for hård.

6. Ferskner i konserves skal være praktisk taget fri for:

a) fremmedlegemer af vegetabilsk oprindelse

b) skind

c) beskadigede enheder.

Hele, halve og kvarte ferskner skal også være praktisk taget fri for mekanisk beskadigede enheder.

Artikel 4

1. Frugt eller frugtstykker betragtes som i det væsentlige ensartede af størrelse, når den største enhed i en beholder ikke vejer mere end dobbelt så meget som den mindste.

Indeholder en beholder under 20 enheder, kan en enhed lades ude af betragtning. Itubrudte enheder tages ikke i betragtning ved bestemmelsen af den største og den mindste enhed.

2. Ved anvendelsen af artikel 3, stk. 4, betragtes følgende farver som normale for en type:

— gul, herunder sortstyper, hvor den fremherskende farve spænder fra bleggul til dyb orangerød

— hvid, herunder sortstyper, hvor den fremherskende farve spænder fra hvid til hvidgul.

3. Ferskner i sukkerlage og/eller naturlig frugtsaft anses for at være i overensstemmelse med artikel 3, stk. 6, når følgende tolerancer ikke overskrides:



Præsentation Hele, halve og kvarte ferskner Andre Sten eller del af sten 2 sten 2 sten Beskadigede enheder 10 % efter antal 1 500 g Mekanisk beskadigede enheder 5 % efter antal ikke relevant Skind 150 cm2 samlet område 150 cm2 samlet område Fremmedlegemer af vegetabilsk oprindelse 20 stk. 20 stk.

Tolerancer gælder pr. 10 kg drænet nettovægt bortset fra dem, der er fastsat som procent efter antal.

Sten betragtes ikke som en fejl ved hele ferskner i sukkerlage og/eller naturlig frugtsaft.

4. I stk. 3 forstås ved:

a) »sten eller del af sten«: hele sten og dele, der er hårde og skarpe. Der ses bort fra dele, der er under 5 mm på den længste led, og som ikke har skarpe punkter eller kanter. Dele af sten betragtes som svarende til én sten, hvis: — en del er større end en halv sten, eller — der er fundet tre dele i alt

b) »beskadigede enheder«: frugt med misfarvning på overfladen eller pletter, som tydeligt adskiller sig fra den generelle farve, og som eventuelt trænger ind i frugtkødet, især stødpletter, skurv og mørk misfarvning

c) »mekanisk beskadigede enheder«: enheder, der er blevet delt i nøje afgrænsede dele; svarer de enkelte dele tilsammen til størrelsen af en komplet enhed betragtes de som en enhed; endvidere enheder, hvor istandgørelsen har været overdreven og har medført alvorlige snit i enhedens overflade, der forringer udseendet i væsentlig grad. Halve ferskner, der ikke er blevet delt på den lodrette led, betragtes som mekanisk beskadigede enheder

d) »skind«: skind, der sidder fast på ferskenkødet, og skind, der findes løst i beholderen

e) »fremmedlegemer af vegetabilsk oprindelse«: vegetabilsk materiale, som ikke stammer fra selve frugten, eller som har været en del af den friske frugt, men som burde have været fjernet under forarbejdningen, især stilke og blade samt dele deraf. Skind, sten og dele af sten medregnes dog ikke.

Artikel 5

1. Ferskner i sukkerlage og/eller naturlig frugtsaft i en beholder skal fylde mindst 90 % af beholderens rumfang.

2. Den drænede nettovægt af frugten i en beholder skal i gennemsnit mindst udgøre nedenstående procentdele af den mængde vand, beholderen kan rumme, udtrykt i gram:



Præsentationsform Beholdere med et nominelt rumfang på 425 ml eller derover under 425 ml Hele 52 50 Halve 55 50 Kvarte 58 50 Skiver 58 50 Terninger 58 55

3. Emballeres ferskner i sukkerlage og/eller naturlig frugtsaft i glasbeholdere, nedsættes rumfanget med 20 ml inden beregning af de i stk. 1 og 2 omhandlede procentdele.

4. Hver beholder skal mærkes med en reference, der angiver fremstillingsdato og -år samt forarbejdningsvirksomhed. Mærkninger, der kan have form af en kode, skal være godkendt af myndighederne i den medlemsstat, hvor fremstilling finder sted, og disse myndigheder kan fastsætte supplerende bestemmelser vedrørende selve mærkningen.

Artikel 6

Forarbejdningsvirksomheden skal dagligt med jævne mellemrum under forarbejdningen kontrollere, at fersknerne i sukkerlage eller naturlig frugtsaft opfylder betingelserne for, at der kan ydes støtte. Resultatet af kontrollen registreres.

Artikel 7

Forordning (EØF) nr. 1290/85 ophæves.

Artikel 8

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1989.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 49 af 27. 2. 1986, s. 1.

( 2 ) EFT nr. L 118 af 29. 4. 1989, s. 29.

( 3 ) EFT nr. L 133 af 22. 5. 1985, s. 8.

( 4 ) EFT nr. L 152 af 8. 6. 1984, s. 16.

( 5 ) EFT nr. L 216 af 27. 7. 1989, s. 46.